ועדת העבודה, הרווחה והבריאות, כנסת 20, פרוטוקול מספר 39, 2015-07-22 10:45

אלי אלאלוף: התבקשנו על ידי חבר הכנסת מיקי רוזנטל להגיש רביזיה על החוק שאושר אתמול בוועדה.

מיקי רוזנטל: תודה רבה אדוני היושב ראש.

מיקי רוזנטל: נפלו כמה פגמים טכניים בחוק שצריך לתקן אותם לפני הנחתו.

מיקי רוזנטל: היועצת המשפטית, נעה בן שבת, תציג אותם ואני מבקש לאשר אותם.

<וילמה מאור: קודם צריך להצביע בעד הרביזיה.

אלי אלאלוף: מי בעד הרביזיה?

אלי אלאלוף: בעד – פה אחד

אלי אלאלוף: פה אחד הרביזיה התקבלה.

<נעה בן שבת: תיקון שאנחנו מבקשים להכניס, בעמוד 13, סעיף 315ה(ה).

<נעה בן שבת: אנחנו אמרנו דמי פתיחת תיק – אנחנו מדברים על המועד שבו משלמים תשלומים באותם מקרים מיוחדים.

<נעה בן שבת: זה קבוע בסכום מסוים שצריך לשלם ולא באחוזים.

<נעה בן שבת: יש חריג אחד ובחריג הזה נכתב:

<נעה בן שבת: התשלומים לפי פסקה 6 לסעיף האמור – ואלה התשלומים של אותו מקרה בו עוברים מהבטחת הכנסה לגמלת נכות כללית.

<נעה בן שבת: במקרים האלה, לפי ההוראה שנקבעה שתהיה זכאות לפי סעיף קטן (א) של סעיף 315ב, זאת אומרת, על חלק הגמלה, שיעור ההפרש שבין שתי הגמלאות, אותה תוספת שנוספה עקב המעבר לגמלת נכות, עליה מחשבים את האחוזים ובהתאם לכך גובים.

<נעה בן שבת: על כך אמרנו שנוסיף עוד 800 שקלים.

<נעה בן שבת: תיקון הטעות שמתחייב עכשיו הוא שאמרנו קודם שזה ייגבה במועד ההתקשרות.

<נעה בן שבת: כמובן אין טעם לגבות את זה במועד ההתקשרות כשאין זכייה ולכן אנחנו מציעים שכך ייקרא סעיף קטן (ה): "דמי פתיחת תיק כאמור בסעיף 315ב(ב) ייגבו במועד כאמור בסעיף קטן (ב1) – זאת אומרת, במועד ההתקשרות – ויתרת התשלומים האמורים באותו סעיף תיגבה במועד קבלת החלטה על זכאות לגמלה למעט תשלומים לפי סעיף 315ב(ב)(6) – אותו מקרה מיוחד של מעבר מגמלת הבטחת הכנסה לגמלת נכות כללית – שייגבו בהתאם להוראות סעיף קטן (ב) – אותן הוראות כלליות לגבי מועדי הגבייה".

<נעה בן שבת: זה תיקון אחד שאנחנו מבקשים לעשות.

<נעה בן שבת: תיקון שני הוא בעמוד 15 בסעיף 315ז(א)(2).

<נעה בן שבת: פסקה (2), הסיפא שלה אומר שצריך לפרט בהסכם דמי פתיחת תיק או השיעור מחלק הגמלה במקום דמי פתיחת תיק.

<נעה בן שבת: מכיוון שאנחנו שינינו בדיון ואמרנו שאפשר לבחור בין האפשרויות, או אפשרות עם דמי פתיחת תיק או אפשרות של שיעורים אחרים בלי דמי פתיחת תיק, בכל אחד מהמצבים, אין טעם לפרט את הפירוט הזה.

<נעה בן שבת: זה ממילא בא בפירוט של אופן חישוב התשלום ולכן אנחנו מציעים שפסקה (2) תיקרא כך: "התשלום בעד הטיפול לפי כל שלב כאמור בפסקה (1), אופן חישוב התשלום, תנאיו ומועדיו לרבות אם הוקדמו לפי סעיף 315ה(ב)".

<נעה בן שבת: באותו עמוד, בסעיף 315ו(ב), אלה אותן תקנות שהוצע להסמיך את השרים באישור הוועדה לקבוע נסיבות בהן לא יראו תביעות כתביעה אחת.

<נעה בן שבת: מוצע להוסיף את המלים "לפי כללים או תנאים שייקבעו בתקנות האמורות" ואפשר יהיה גם לקבוע או סכום מרבי או שיעור מרבי.

<נעה בן שבת: להשאיר את שתי האפשרויות פתוחות.

<נעה בן שבת: אלה התיקונים.

אלי אלאלוף: אפשר לאשר את התיקונים המוצעים.

אלי אלאלוף: בעד – פה אחד

אלי אלאלוף: התיקונים המוצעים אושרו פה אחד.

אלי אלאלוף: תודה.